**„INOVÁCIA ŠKOLSKÝCH ŠPORTOVÝCH SÚŤAŽÍ“.**

**prieskum**

Slovenská asociácia športu na školách organizuje školské športové súťaže (ŠŠS) už skoro 30 rokov a každoročne aktualizuje kalendár súťaží. Na základe pripomienok z praxe sa rozhodla urobiť prieskum názorov pedagógov, organizátorov a funkcionárov ŠŠS. V nasledujúcom vyhodnotení sa zameriame na inováciu systému ŠŠS.

**Predmet prieskumu**

Zamerali sme sa na prieskum názorov ľudí zo športovej „obce“ , hlavne pedagógov telesnej a športovej výchovy. Zaujímali nás ich názory a odporúčania k inovácii športových súťaží. Súčasná spoločnosť sa zameriava na výkon, súťaživosť, dosiahnuté výsledky prinášajú prestíž a nový pohľad. Našim prioritným záujmom je umožniť žiakom zúčastňovať sa ŠŠS a motivovať ich k celoživotnému pestovaniu pohybových aktivít. Vybudovanie kladného vzťahu žiakov k športovaniu a následne ku cieľavedomému trénovaniu, ktoré so sebou prináša zvyšovanie výkonnosti aj dosahovanie úspechov. Športová činnosť v školskom prostredí má vplyv na sociálnu integráciu a zvyšovanie kvality života.

Školské športové súťaže sú súčasťou výchovy a vzdelávania v základných a stredných školách. Sú prostriedkom na porovnávanie úrovne rozvoja pohybových schopností a získaných motorických zručností, ale aj ako motivácia k pohybovej činnosti.

**Ciele prieskumu**

Hlavným cieľom bolo zistiť možnú inováciu systému školských športových súťaží.

Čiastkové ciele:

1. Zistiť názory, námety i odporúčania učiteľov, organizátorov, dobrovoľníkov k systému školských športových súťaží

**Organizácia prieskumu**

K splneniu stanovených cieľov sme si zvolili nasledujúce kroky: zostaviť prieskumné otázky, zvoliť si vhodné metódy,  pripraviť vhodné podmienky pre realizáciu prieskumu, zrealizovať prieskum, spracovať a vyhodnotiť výsledky, sformulovať odporúčania pre prax a prijať závery.

**Prieskumné otázky**

Na základe predchádzajúcej praxe, získaných materiálov a informácií, sme zostavili otázky do dotazníka (*príloha 1).*

**Charakteristika prieskumného súboru**

 Súbor tvorili ľudia, ktorí sa venujú školským športovým súťažiam, a to z pozície pedagóga, funkcionára, organizátora či dobrovoľného pracovníka. Primeranú časť svojej praxe participujú na ŠŠS.

Súbor tvorili ľudia vo vekovom rozpätí od 25 do 72 rokov. Pre naše účely sme si výskumný súbor nerozdeľovali na viaceré vekové skupiny. Prieskumnú vzorku celkom tvorilo **586 participantov**, z ktorých bolo podľa pohlavia 349 mužov (59,9%) a 234 žien (40,1 %) (tabuľka V1 a graf V1). Traja participanti nevyplnili otázku na určenie pohlavia a 11 na otázku veku.

Na základepríslušnosti ku krajusa prieskumuzúčastnilo **579 participantov.**  Siedmi na uvedenú otázku neodpovedali. Prehľad v tabuľke V2 a graf V2.

Tabuľka V1 Počet a pohlavie respondentov

|  |
| --- |
| **Počet a pohlavie respondentov** |
| muž | žena | 583 |
| 349 | 234 |

Graf V1 Počet a pohlavie respondentov

Tabuľka V2 Rozdelenie podľa kraja.

|  |  |
| --- | --- |
| **Kraj** | 579 |
|   |
| Banskobystrický | 109 |
| Bratislavský | 58 |
| Košický | 45 |
| Nitriansky | 22 |
| Prešovský | 50 |
| Trenčiansky | 103 |
| Trnavský | 113 |
| Žilinský | 79 |

Graf V2 Grafické zobrazenie rozdelenia respondentov podľa kraja

**Nástroje a metódy prieskumu**

V úvodnej fáze sme sa zamerali na špecifikovanie problému, a stanovenie cieľa. Neskôr sme pristúpili k  vytvoreniu prieskumných otázok a k voľbe prieskumnej metódy. Pri získavaní potrebných informácií k dosiahnutiu stanovených cieľov sme použili vlastný dotazníkso zameraním na inovovanie školských športových súťaží. Dotazník sme zostavili z 12 základných otázok, 1 voľnú otázku určenú na individuálne vyjadrenie a 3 otázky úvodného charakteru (vek, pohlavie, príslušnosť ku kraju a okresu). Nami použitý dotazník (uložený do on-line formulárového systému GOOGLE) minimalizuje únavu respondentov pri vypĺňaní dotazníka, je anonymný a obsahuje otázky nepovinného charakteru, ktoré pomáhajú posudzovať oblasti výberu športu, úrovne výberu postupového kľúča, vekového obmedzenia, registrácie športovcov a množstva súťaží aktuálneho obdobia.

 Pri spracovaní a vyhodnotení získaných empirických údajov sme okrem základných logických metód – analýza, syntéza a postupov - induktívnych a deduktívnych, uplatnili aj základné štatistické metódy. Štatistické vyhodnotenia sme spracovali v programe EXCEL 2010 - Základy štatistického spracovania údajov podľa M. Pokorného (2015).

**Realizácia prieskumu**

Obdobie pre realizovanie prieskumu bolo od 1.októbra 2020 do 6.novembra 2020. Prieskum bol realizovaný postupne a mal niekoľko etáp.

V prvej etape sme stanovili problém, následne sformulovali cieľ, pripravili otázky ako aj zvolili výskumné metódy pre realizáciu kvantitatívneho (dotazník) prieskumu.

V  druhej etape sme vytvorili vlastný dotazník .

V tretej etape sme rozposlali dotazník a propagovali jeho uverejnenie a zámer.

Ďalšia etapa bola zameraná na spracovanie a vyhodnotenie výsledkov a posledná etapa na sformulovanie odporúčaní pre prax a prijatie záverov.

Počas jednotlivých etáp, najmä pri tretej sme dbali na zabezpečenie etických aspektov. Vypĺňanie dotazníkov bolo dobrovoľné a anonymné.

**Analýza výsledkov získaných dotazníkov a ich interpretácia.**

Aby sme naplnili stanovený cieľ a zodpovedali otázky prieskumu, použili sme dotazník**,** ktorý bol zložený z 12 cielených otázok, ktoré pomáhajú posudzovať potreby zmien v systéme školských športových súťaží.

***Interpretácia získaných dát prostredníctvom dotazníkov***

Získané odpovede od jednotlivých respondentov sme usporiadali podľa jednotlivých otázok. Výsledky sme zoradili do tabuliek a grafov.

**Prvá otázka** bola zameranána druhy športov a ich preferenciu. Rozdelenie bolo stanovené na základné športy, netradičné športy, zimné športy a vlastné návrhy (iné).

*Aké druhy športov preferujete pri možnosti výberu športu zadefinovaných aj v ISCED?*

Tabuľka V3 Výsledky hodnotenia otázky č. 1 - Základné športy

|  |  |  |
| --- | --- | --- |
| **Základné športy** | 580 |   |
|   | počet odpovedí | % |
| Atletika, cezpoľný beh | 489 | 84,3% |
| Gymnastika | 286 | 49,3% |
| Volejbal | 430 | 74,1% |
| Basketbal | 412 | 71,0% |
| Hádzaná | 171 | 29,5% |
| Vybíjaná | 373 | 64,3% |
| Florbal | 457 | 78,8% |
| Futsal | 304 | 52,4% |
| Orientačný beh | 63 | 10,9% |
| Bedminton | 274 | 47,2% |
| Stolný Tenis | 310 | 53,4% |
| Futbal | 446 | 76,9% |

Graf V3 Grafické výsledky hodnotenia otázky č. 1 - Základné športy

Tabuľka V4 Výsledky hodnotenia otázky č. 1 - Netradičné športy

|  |  |  |
| --- | --- | --- |
| **Netradičné športy** | 417 |   |
|   | počet odpovedí | % |
| Ringo | 218 | 52,3% |
| Indiaka | 47 | 11,3% |
| Frisbee | 350 | 83,9% |
| Jadžent | 13 | 3,1% |
| Interkros | 18 | 4,3% |
| Brännball | 15 | 3,6% |
| Korfball | 46 | 11,0% |

Graf V4 Grafické výsledky hodnotenia otázky č. 1 - Netradičné športy

Tabuľka V5 Výsledky hodnotenia otázky č. 1 - Zimné športy

|  |  |  |
| --- | --- | --- |
| **Zimné športy** | 492 |   |
|   | počet odpovedí | % |
| Zjazdové lyžovanie | 424 | 86,2% |
| Bežecké lyžovanie | 144 | 29,3% |
| Biatlon | 43 | 8,7% |
| Snowboard | 151 | 30,7% |
| Hokej | 164 | 33,3% |

Graf V5 Grafické výsledky hodnotenia otázky č. 1 - Zimné športy

Tabuľka V6 Výsledky hodnotenia otázky č. 1 - Iné športy

|  |  |  |
| --- | --- | --- |
| **Iné športy** | 158 |   |
|  | počet odpovedí | % |
| Kin-ball | 9 | 5,7% |
| Cyklistika | 12 | 7,6% |
| Korčuľovanie/in-line | 15 | 9,5% |
| Plávanie | 19 | 12,0% |
| Tenis | 7 | 4,4% |
| Úpolové športy | 6 | 3,8% |
| Silový 5boj | 4 | 2,5% |
| Mini+midi volejbal a vybíjaná, prehadzovaná | 10 | 6,3% |
| 76 jednotlivých odpovedí - každá 0,6% | 76 | 48,1% |

Graf V6 Grafické výsledky hodnotenia otázky č. 1 – Iné športy

Z výsledkov hodnotenia odpovedí na otázku č. 1. vyplýva , že najväčšiu obľubu má atletika a cezpoľný beh až 84,3% (489 respondentov). Veľký záujem je o všetky kolektívne športy, tu však cítiť stagnovanie v záujme o hádzanú, kde výsledok je len 29,5 %. To môže byť spojené s problémami športovísk pre tento šport (veľkosť hál, telocviční), ale aj tvrdosť hry, ktorá je v hádzanej. Najnižšie percento 10,9 % má orientačný beh, čo však môže byť spôsobené špecifickosťou tejto športovej disciplíny.

V skupine netradičných športov sa jednoznačne najväčší záujem sústredil na frisbee 83,9%. Nižší záujem je o ringo 52,3%. Ostatné druhy netradičných športov sa pohybujú v percente záujmu od 11% do 3 %.

Oblasť zimných športov naopak vykazuje vyrovnanosť v oblasti záujmu, aj keď zjazdové lyžovanie s 83,9 % je dominantné. Je to však pochopiteľné, nakoľko zjazdové lyžovanie tvorí aj zložku lyžiarskych výchovno-vzdelávacích kurzov. Najnižší záujem 8,7% je o biatlon, ktorý má svoje špecifiká (streľba). Do výberu športov v podotázke iné športy, niektorí respondenti uvádzali opätovne aj šport vybíjanú, ktorá však je zaradená do prvej kategórie, patrí medzi základné športy s vysokým percentom záujmu o túto športovú činnosť 64,3%.

**Z toho vyplýva, že záujem o základné športové disciplíny, ktoré tvoria aj program Kalendára ŠŠS je pomerne vyrovnaný, nižší záujem sledujeme o hádzanú a orientačný beh. Z výberu netradičných športov je pomerne značný záujem o frisbee. Uskutočnilo sa už viacero vzdelávacích programov so zameraním na tento šport, účasť na ISF svetovom podujatí, kde Slovensko malo svoje zastúpenie (3.miesto). V kalendári medzinárodnej federácie zatiaľ stabilne tento šport nefiguruje. Frisbee a aj všetky druhy netradičných športov s výborným doplnkom hodín telesnej a športovej výchovy a obohacujú portfólio ponuky i záujmu na hodinách. Podporovať rozvoj zimných športov v regiónoch s možnosťami realizácie zimných športov, avšak dať možnosť realizácie aj v lokalitách s ojedinelou snehovou pokrývkou – prípadne využiť technické zasnežovanie v blízkych strediskách, k tomu však treba prispôsobiť aj finančné prostriedky, pretože náklady v oblasti zimných športov sú vyššie. Návrhy na iné športy vo vysokom percente (48,1%) korešponovali s individuálnym záujmom respondentov.**

**V druhej otázke** sme sa venovali modelom v organizácii súťaží a možnostiam ako sa dajú uskutočňovať.

*Aké formy športových súťaží sú podľa Vás vhodným modelom organizácie ŠŠS?*

Tabuľka V7 a graf V7 predstavujú výsledky hodnotenia odpovedí na otázku č. 2. Vyplýva z nej, že vo výbere vhodného modelu v organizácii súťaží dominoval ten, ktorý je už rokmi zabehnutý, čo potvrdzuje 89,1% respondentov. Medzi výberom odpovedí bol záujem o dlhodobé ligy v niektorých športoch 22,6 %, tie však sú pomerne náročné na finančnú stránku, majú však veľký potenciál, pretože ponúkajú väčšiu možnosť súťaženia medzi školami.

**Celkovo z 579 odpovedí je za model postupových súťaží konaných od okresných, regionálnych, krajských súťaží až po celoštátne finále, 516 respondentov. Tento model sa ukázal ako najstabilnejší a najpraktickejší.**

Tabuľka V6 Výsledky hodnotenia otázky č. 2

|  |  |  |
| --- | --- | --- |
| **2. Vhodný model organizácie ŠŠS** | 579 |   |
|   | počet odpovedí | % |
| Postupové súťaže | 516 | 89,1% |
| Výberové súťaže | 56 | 9,7% |
| Dlhodobé ligy v jednotlivých športoch | 131 | 22,6% |
| 10 jednotlivých odpovedí - každá 0,2% | 10 | 2,0% |

Graf V7 Grafické výsledky hodnotenia otázky č. 2

**Tretia otázka** sa zaoberala veľmi dôležitou informáciou, ktorá nám ukazuje vhodnosť počtu súťaží v jednotlivých vekových kategóriách.

*Koľko školských športových súťaží je podľa Vášho názoru primerané organizovať počas školského roka podľa vekových kategórií?*

Tabuľka V8 Výsledky hodnotenia otázky č. 3 – základné školy I. stupeň

|  |  |
| --- | --- |
| **3. Optimálny počet ŠŠS** | 521 |
| ***ZŠ 1.st.*** |
| menej ako 5 | 240 |
| 5 - 10 | 243 |
| viac ako 10 | 38 |

Graf V8 Grafické výsledky hodnotenia otázky č. 3 – základné školy I. stupeň

Tabuľka V9 Výsledky hodnotenia otázky č. 3 – základné školy II. stupeň

|  |  |
| --- | --- |
| **Optimálny počet ŠŠS** | 534 |
| ***ZŠ 2.st.*** |
| menej ako 5 | 54 |
| 5 - 10 | 339 |
| viac ako 10 | 141 |

Graf V9 Grafické výsledky hodnotenia otázky č. 3 – základné školy II. stupeň

Tabuľka V10 Výsledky hodnotenia otázky č. 3 – stredné školy

|  |  |
| --- | --- |
| **Optimálny počet ŠŠS** | 505 |
| ***SŠ*** |
| menej ako 5 | 39 |
| 5 - 10 | 325 |
| viac ako 10 | 141 |

Graf V10 Grafické výsledky hodnotenia otázky č. 3 – stredné školy

S vyjadrením na otázku primeranosti počtu súťaží pre jednotlivé stupne škôl boli výsledky pri kategórii ZŠ na I.stupni zaujímavo rozdelené hlavne pri výbere 5 – 10 súťaží 46,6% a pri menej ako 5 súťaží 46,1%. Rozdielnosť v odpovediach naznačuje, že výber by sa mal sústrediť niekde okolo priemeru 5 súťaží. Naopak na ZŠ na II.stupni bol výber počtu súťaží jednoznačne určený na 5-10 súťaží, o čom svedčí 63,5 % odpovedí, naopak v ostatných prípadok to bolo oveľa menej (pozri graf). V kategórii SŠ boli výsledky rovnocenné s výsledkom v kategórii ZŠ II.stupeň. Výber jednoznačne poukázal na počet 5 – 10 súťaží (64,4 %).

**Z celkového počtu odpovedí vyplýva, že aktuálny počet školských športových súťaží je  akceptovateľný, s možnosťou miernej redukcie, s prihliadnutím na záujem o jednotlivé športy.**

**Respondenti uvádzajú, že dôležité je zachovať možnosť výberu účasti na športových súťažiach z  ponuky Kalendára ŠŠS. Každá škola by mala uprednostniť súťaže, ku ktorým inklinujú jej žiaci. Ponuku, ktorá je skompletizovaná v Kalendári ŠŠS, treba brať ako ponuku, možnosť výberu, nie ako dogmu.**

**Štvrtá otázka** nám mala objasniť veľmi diskutovanú otázku možností organizovania ŠŠS.

*Myslíte si, že organizovanie školských športových súťaží vo vybraných športoch by malo prebiehať každý druhý rok (športy by sa striedali)? Bol by to vhodný model organizovania ŠŠS?*

Tabuľka V11 Výsledky hodnotenia otázky č. 4

|  |  |
| --- | --- |
| **4. Organizácia ŠŠS každý druhý rok** | 580 |
|   |
| Určite ÁNO | 42 |
| Skôr ÁNO | 105 |
| Skôr NIE | 232 |
| Určite NIE | 201 |

Graf V11 Grafické výsledky hodnotenia otázky č. 4

Časová frekvencia organizovania školských športových súťaží je dlhodobou praxou stanovená na obdobie každého školského roka. Pri ŠŠS tu zohráva veľmi dôležitý faktor obmieňania sa detí v každom školskom roku. Aj odpovede v tejto otázke sa jednoznačne prikláňajú k organizácii každý rok v pomere 74,7% (40% skôr neorganizovať každé dva roky a 34,7% určite neorganizovať každé dva roky). Podporu striedania športov v dvojročných cykloch vyjadrilo 25,3 % (18,1% skôr áno a 7,2% určite áno organizovať každé dva roky).

**Mnohé diskusie sa venovali tejto otázke, hlavne pri konštatovaní, že medzinárodné súťaže sa uskutočňujú presne podľa tohto systému. Systém ISF súťaží sa však nerozdeľuje na kategórie a preto tu nehrozí, že z neho vypadne veľa žiakov. Systém zachovania jednotlivých športov každý školský rok je teda nastavený správne, čo ukázala aj dlhodobá prax.**

**Piata a šiesta otázka** sa zaoberala citlivou témou registrovaných a neregistrovaných športovcov ŠŠS. Obe otázky na seba nadväzujú a veľmi úzko spolu súvisia, preto je dôležité ich vyhodnotenie urobiť spoločne.

*5/ Myslíte si, že do ŠŠS by sa mali zapájať len tí žiaci škôl, ktorí nie sú organizovaní v športových kluboch príslušných zväzov – amatéri, prípadne by mal byť určený presný pomer zastúpenia amatérskych športovcov a registrovaných športovcov alebo špecifikovať niektoré vybrané športy, v ktorých by mohli školu reprezentovať len neregistrovaní žiaci, v ostatných športoch by sa ohľadom registrovanosti obmedzenia nerealizovali?*

*6/ Ak ste v predchádzajúcej otázke odpovedali áno, tak uveďte, ktorá možnosť by bola podľa Vášho názoru najlepšou voľbou zapojenia neregistrovaných žiakov – amatérskych športovcov a registrovaných športovcov do ŠŠS?*

Tabuľka V12 Výsledky hodnotenia otázky č. 5

|  |  |
| --- | --- |
| **5. Zapájanie IBA neregistrovaných žiakov do ŠŠS** | 581 |
|
|   |
| Áno | 257 |
| Nie | 324 |

Graf V12 Grafické výsledky hodnotenia otázky č. 5

Otázky dotazníka č. 5 a 6 boli zamerané na tému zapájania žiakov do súťaží tzv. „amatérov“ a „profesionálov“. Časť otázky ponúkala možnosti, v akom prípade možno túto otázku riešiť. Z evidovaných 581 odpovedí sa 55,8% vyjadrilo nesúhlasné stanovisko. Pre riešenie a následné delenie žiakov bolo 44,2 % respondentov. Pre týchto respondentov bola v nadväznosti na ich kladnú odpoveď zadefinovaná otázka 6. Podľa daných možností sa títo respondenti vyjadrili nasledovne:

* *Súťaž, kde všetci žiaci zapojení do súťaže sú amatérski športovci – neregistrovaní* – **29,2 %**
* *Súťaž, kde žiaci zapojení do súťaže sú športovci v pomere 50% amatérski športovci a 50% registrovaní športovci* – **27,4 % .**
* *Špecifikovať ŠŠS na súťaže, v ktorých by školu reprezentovali len amatérski športovci - neregistrovaní v danom športe a na súťaže, v ktorých by sa obmedzenia ani percentá nerealizovali* – **21,7%**
* *Súťaž, kde žiaci zapojení do súťaže sú športovci v pomere 70% amatérski športovci a 30% registrovaní športovci –* ***15,7 %***
* *Iné možnosti.*

Tabuľka V13 Výsledky hodnotenia otázky č. 6

|  |  |
| --- | --- |
| **6. Preferovaná možnosť pri odpovedi ÁNO v otázke č. 5** | 281 |
|   |
| Súťaž IBA pre neregistrovaných (amatérskych) športovcov | 82 |
| Zapojenosť 50% amatér. / 50% registrovaní športovci | 77 |
| Zapojenosť 70% amatér. / 30% registrovaní športovci | 44 |
| Špecifikovať ŠŠS na súťaže IBA pre neregistrovaných šport. | 61 |
| 17 jednotlivých odpovedí - každá 0,4% | 17 |

Graf V13 Grafické výsledky hodnotenia otázky č. 6

**Odpovede respondentov sa viac menej rozdelili rovnomerne a žiadna výrazne neprevažuje. V možnostiach iných návrhov boli zaznamenané hlavne názory nedeliť mladých školských športovcov, „netrestať“ ich za to, že športujú ~~aj~~ nad rámec školy v športových kluboch. Práve naopak viesť ich k tomu, aby nabádali aj svojich spolužiakov, rovesníkov pre športovú činnosť, ukázať im aké majú ďalšie možnosti rozvoja svojho potenciálu, ale i vtiahnuť do športovej činnosti tie deti, ktoré ešte nenašli cestu k pravidelnému pohybu. Toto mám ukazujú aj odpovede z otázky 5. , väčšie percento zapojených nechce deliť deti na „amatérov“ a tých, ktorí športujú v kluboch.**

**Siedma** otvorená **otázka** bola vytvorená na základe predpokladu, že nie všetky športy treba uskutočňovať ako postupové. O niektoré športy je v okresoch rôzny záujem, tie by mohli byť súťažami len na úrovni okresnej – masovej – voľno-výberovej.

*7/ Aké druhy športov by ste privítali organizovať len na okresnej úrovni, bez postupu do vyšších – postupových kôl?*

Tabuľka V14 Výsledky hodnotenia otázky č. 7

|  |  |
| --- | --- |
| **7. Aké športy IBA na okresnej úrovni, bez postupu ?** | 275 |
|   |
| Zachovať postupový systém | 42 |
| Netradičné športy | 20 |
| Vybíjaná | 12 |
| Atletika I.stupeň | 7 |
| Futbal | 8 |
| Florbal | 9 |
| Plávanie | 4 |
| Hádzaná | 4 |
| Minihádzaná | 3 |
| Prehadzovaná | 4 |
| Basketbal | 5 |
| Gymnastika I.stupeň | 4 |
| Rôznorodé názory a odpovede | 153 |

Graf V14 Grafické výsledky hodnotenia otázky č. 7

**Z počtu 275 odpovedí až 56% bolo rôznorodých a každá odpoveď bola zameraná na iný šport. Názory na odpovede sa rôznia, 15% však chce zanechať postupový systém s odôvodnením veľkej motivácie pre žiakov, ale aj ich pedagógov či trénerov. Netradičné súťaže (7%) by respondenti nechali len na úrovni okresnej .**

**Otázka číslo osem a deväť** sú v inovácii školských športových súťaží kľúčovou otázkou. Zostavovanie najnovšieho Kalendára ŠŠS, výber športov, vyradenie či novinky, by sa mali odvíjať práve od názorov z dotazníka, nakoľko sú to názory, ktoré nám ponúka prax.

*8/ Je v ponuke športov aktuálneho KALENDÁRA školských športových súťaží šport, ktorý by ste navrhli vyradiť? Ak áno, prečo?*

Tabuľka V15 Výsledky hodnotenia otázky č. 8

|  |  |
| --- | --- |
| **8. Ktorý šport vyradiť z aktuálneho Kalendára ŠŠS?** | 308 |
|   |
| Žiadny nevyraďovať | 190 |
| Orientačný beh | 30 |
| Cezpoľný beh | 6 |
| Gymnastický 4boj | 16 |
| Malý futbal | 4 |
| Futbal | 12 |
| Bedminton | 6 |
| Vybíjaná | 6 |
| Aerobic | 24 |
| Hádzaná | 21 |
| Futsal | 8 |

Graf V15 Grafické výsledky hodnotenia otázky č. 8

*9/ Čo by ste naopak do základných športov zaradili, prípadne aký šport by ste rozšírili o ďalšiu vekovú kategóriu?*

Tabuľka V16 Výsledky hodnotenia otázky č. 9

|  |  |
| --- | --- |
| **9. Ktorý šport pridať do základných športov?** | 270 |
|   |
| Vybíjaná st.žiaci | 14 |
| Prehadzovaná | 9 |
| Plávanie | 30 |
| Frisbee | 6 |
| Florbal I.stupeň | 30 |
| Speedminton/Crossminton | 4 |
| Ringo | 3 |
| Streľba zo vzduchovky | 6 |
| Viac súťaží pre žiakov I.stopňa | 15 |
| Rôznorodé názory a odpovede | 153 |

Graf V16 Grafické výsledky hodnotenia otázky č. 9

**Kalendár školských športových súťaží obsahuje veľký výber športov a, ako nám ukázali odpovede v otázke číslo 8, väčšia časť respondentov 59% nie je za jeho zužovanie. Naopak, odpovede v otázke číslo 9 sú veľmi rôznorodé (57%). Opýtaní by chceli zaradiť najmä športy mladších žiakov, mladšie deti ~~sa~~ výkonovo nestačia na starších na okresných kolách napr. v atletike. Zaujímavý názor bol zaradiť novú súťaž Viacboj všestrannosti. 11% opýtaných by vrátilo do Kalendára plávanie.**

**Desiata otázka** a jej odpovede sú zaujímavé, hlavne z pohľadu vnímania športových škôl. Či robiť výnimky medzi školami ako medzi žiakmi, ktorí športujú možno viac, či ich uprednostňovať v súťažiach, alebo ich naopak do školských súťaží nezaraďovať vôbec.

*Športové školy?*

Tabuľka V14 Výsledky hodnotenia otázky č. 10

|  |  |
| --- | --- |
| **10. Športové školy** | 571 |
|   |
| nerobiť výnimky medzi školami | 228 |
| Zaradiť ich do súťaže na úrovni okresu až do finále | 71 |
| Nezaraďovať ich do súťaží v športoch, na ktoré sú zamerané | 224 |
| 48 jednotlivých odpovedí - každá 0,2% | 48 |

Graf V14 Grafické výsledky hodnotenia otázky č. 10

Otázka číslo 10. mala zistiť pohľad na športové školy. Z odpovedí v počte 571 je najviac oslovených zato, aby sa nerobili výnimky medzi školami 39,9% (228), ale vysoké percento odpovedí 39,2% (224) je naklonené názoru nezaraďovať tieto školy do športov, na ktoré sa zameriavajú. Tieto dva názory vysoko vedú pred ďalšími odpoveďami. V hodnotení sa na 12,4 % objavila odpoveď – zaradiť tieto školy do finále okresných súťaží a udeliť im „zelenú kartu“, aby ostatné školy mali možnosť zabojovať o finálovú účasť a až potom sa rozhodlo o postupujúcom.

**Názory, ktoré dosiahli najvyššie percento odpovedí či zaradiť – nezaradiť, len ťažko dávajú jednoznačnú odpoveď. Bude potrebné hľadať kompromis. Možno práve tým kompromisom môže byť tretí názor, udeľovať pri určitých súťažiach týmto školám „zelenú kartu“ a tak predchádzať demotivácii žiakov. Urobiť úplne samostatnú súťaž pre športové školy nedáva zmysel, nakoľko je ich na Slovensku 18 (prehľad v školskom roku 2020/21). Jednoznačne sú to školy a chodia do nich žiaci takí istí ako na všetky ostatné školy. Športovci v športových školách sú jednosmerne zameraní na jeden druh športu – túto vetu by som tam nedávala, lebo akýkoľvek športovec musí byť lepšie pripravený ako žiak, ktorý nešportuje Na iných typoch škôl sú žiaci zväčša všestrannejší, čo môže byť ich výhodou. – ani toto by som tam nedala, z toho istého dôvodu**.

**Jedenásta otázka** je otázkou, ktorou sme sa v minulosti často zaoberali.

*V školských športových súťažiach je najvhodnejší dátum narodenia športovcov :*

*a) 1.1. xxxx*

*b) 1.9. xxxx*

*c) Iný návrh*

Tabuľka V15 Výsledky hodnotenia otázky č. 11

|  |  |
| --- | --- |
| **11. najvhodnejší dátum narodenia športovcov** | 563 |
|   |
| 1.1.xxxx | 307 |
| 1.9.xxxx | 226 |
| 30 jednotlivých odpovedí - každá 0,2% | 30 |

Graf V15 Grafické výsledky hodnotenia otázky č. 11

Z výsledkov dotazníka, kde sa do tejto otázky zapojilo 563 respondentov sa 54,5% prikláňa k návrhu zostať pri aktuálnom dátume od 1.1.xxxx a 40,1 % chce vrátiť dátum od 1.9.xxxx, ktorý už bol zadefinovaný v minulosti.

**Prax nám naznačuje, že síce stále máme veľa tých , ktorí by preferovali dátum 1.9.xxxx, ale aj tento dotazník nám ukazuje, že rozhodnutie zmeny bolo správne a fungovanie školských športových súťaží s dátumom 1.1.xxxx vyhovuje viac. Samozrejme vieme diskutovať o mladších kategóriách (I. stupeň), kde práve dátum 1.9.xxxx by vyhovoval viac.**

**Záverečná dvanásta otázka** bola otvorenou otázkou pre poskytnutie názorov, námetov, či postrehov našich respondentov.

*Čo Vám najviac chýba v organizácii školských športových súťaží? Vaše návrhy, postrehy, odporúčania, iné.*

**Veľká miera odpovedí upozorňuje na problém s nízkym finančným zabezpečením jednotlivých súťaží a s tým súvisiacim problémom so zabezpečením kvalitných rozhodcov. Problémov je ich nedostatočná kvalita, čo sa odzrkadľuje na úrovni súťaže.**

**Ďalším problémom sú prihlášky, neodhlásenie zo súťaže a tým spôsobenie problémov organizátorovi. Tento problém pretrváva dlho a bude potrebné ho so školami riešiť, aby sa kvalita súťaží neúčasťou družstiev neznehodnocovala.**

**Závery a odporúčania**

 Šport sa v súčasnosti stal osobitným sociálnym fenoménom plniacim viaceré úlohy. Ako prostriedok rozvoja osobnosti plní výchovnú, vzdelávaciu a sociálnu úlohu. Športové aktivity vykonávané primeraným spôsobom upevňujú zdravie, zvyšujú národné povedomie a vlastenectvo. Šport je kultivovaným prostriedkov trávenia voľného času a nezanedbateľná je aj jeho komerčná úloha. Osobitnú dôležitosť má šport pre vypestovanie zdravého životného štýlu u detí a mládeže. Primeraná pohybová aktivita patrí k základným a určujúcim faktorom ovplyvňujúcim zdravie a dĺžku života, ktoré nie je možné iným spôsobom kompenzovať. Vzhľadom k stálemu znižovaniu prirodzenej fyzickej záťaže u všetkých vekových skupín občanov je preto funkcia telovýchovy a športu, ako základných prvkov telesnej kultúry, v súčasnej dobe v ich živote nezastupiteľná. Je to jeden z dôvodov, ktorý vedie vlády vyspelých krajín k vypracovaniu športovej politiky zameranej na zvyšovanie účasti obyvateľov na pohybových a športových aktivitách.

Ponuky k aktívnej účasti sú zabezpečované rôznymi kanálmi a Slovenská asociácia športu na školách (SAŠŠ) sa ako Národná športová organizácia snaží byť jednou z možností a svojimi aktivitami v oblasti školského športu sa snaží prispievať k rozvoju pohybovej aktivity u detí a mládeže i k vzdelávaniu pedagógov. Aktívne pracuje aj na medzinárodnom poli, kde ako člen Medzinárodnej federácie školského športu zastupuje Slovensko. Svoj výstup z poslednej konferencie (2020) s názvom – „Výchova a vzdelávanie v športe a prostredníctvom športu“ spracovala aj ako odporúčania pre MŠVVaŠ SR, pre plán rozvoja športu na ďalšie obdobie.

Medzi najväčšie projekty však patrí systém školských športových súťaží, na ktorom pracuje už takmer 30 rokov a ktorý sa snaží neustále zlepšovať. Aj v tomto období nadišiel čas inovovať systém ŠŠS, k čomu sme~~,~~ vytvorili dotazník, ktorého výstupy budú slúžiť k napredovaniu a inovácii ŠŠS. Dotazník obsahoval aj otázky na vyjadrenie postrehov na základe skúseností z praxe, ktoré majú slúžiť ako materiál pri tvorbe takého systému školských športových súťaží, ktorý bude zohľadňovať spoločenské požiadavky, aktuálne trendy pohybových a športových aktivít a záujem žiakov.

Školské športové súťaže sú súčasťou výchovy a vzdelávania v základných a stredných školách. Sú prostriedkom na porovnávanie úrovne rozvoja pohybových schopností a získaných motorických zručností, ale aj ako motivácia k pohybovej činnosti.

K zodpovedaniu na otázky sme sa zamýšľali v kvantitatívnej línii. Výsledky nám ukázali, že záujem o základné športové disciplíny, ktoré tvoria aj program Kalendára ŠŠS je pomerne vyrovnaný, nižší záujem sledujeme o hádzanú a orientačný beh. Z výberu netradičných športov je pomerne značný záujem o frisbee. Frisbee je už rozšírené na školách dosť dlho, tu by som asi ostala pri organizácii na úrovni okresných, maximálne krajských kôl. Za dôležité považujeme podporovať zimné športy v regiónoch, avšak dať možnosť realizácie aj v lokalitách s ojedinelou snehovou pokrývkou – prípadne využiť technické zasnežovanie v blízkych strediskách, k tomu však treba prispôsobiť aj finančné prostriedky, pretože náklady v oblasti zimných športov sú vyššie.

Model postupových súťaží konaných od okresných, regionálnych, krajských súťaží až po celoštátne finále vyhovuje až 89,1% opýtaných. Tento model sa ukázal aj praxou ako najstabilnejší a najpraktickejší. Je však možné, aby si na úrovni okresov tento systém upravili a zvolili postup k finále okresu napríklad aj dlhodobou súťažou. Keďže vieme, že každý kraj i okres je iný, nezväzujme „ruky“ okresom v ich realizácii.

Z celkového počtu odpovedí vyplýva aj to, že aktuálny výber počtu školských športových súťaží je akceptovateľný, je tu však nutnosť niektoré športy ponechať na ukončenie v okrese. Dôležité je zachovať možnosť výberu účasti na športových súťažiach, nerobiť z  ponuky Kalendára ŠŠS povinnosť. Nie je dobré brať víťazstvo ako prestíž, ale zapojiť do súťaží čo najviac detí, využiť potenciál športovcov, ktorí sa venujú športu v kluboch, aby vtiahli do súťaží aj ďalších, ktorí sa možno až toľko športu nevenujú. To je aj zmyslom školského športu, zapájať čo najviac detí, čo je hlavne úloha učiteľa telesnej výchovy. Každá škola by mala uprednostniť súťaže, ku ktorým inklinujú jej žiaci.Ponuku, ktorá je skompletizovaná v Kalendári ŠŠS, treba brať ako ponuku, možnosť výberu, nie ako dogmu. Časová frekvencia organizovania školských športových súťaží je dlhodobou praxou stanovená na opakované obdobia každého školského roka. Pri ŠŠS tu zohráva veľmi dôležitý faktor obmieňania sa deti v každom školskom roku. Aj odpovede v tejto otázke sa jednoznačne prikláňajú k organizácii každý rok v pomere 74,7% (40% skôr neorganizovať každé dva roky a 34,7% určite neorganizovať každé dva roky). Striedanie športov v dvojročných cykloch prešlo mnohými diskusiami a ukázalo sa, že požiadavka učiteľov TŠV je zachovať pôvodný model kalendára ŠŠS. Veľmi citlivá, ale zároveň závažná téma sú registrovaní a neregistrovaní športovci. Tieto dve oblasti spolu veľmi úzko. V odpovediach rezonovali hlavne názory nedeliť mladých školských športovcov, „netrestať“ ich za to, že športujú aj nad rámec školy v športových kluboch. Práve naopak viesť ich k tomu, aby nabádali aj svojich spolužiakov, rovesníkov pre športovú činnosť, ukázať im aké majú ďalšie možnosti rozvoja svojho potenciálu, ale i vtiahnuť do športovej činnosti tie deti, ktoré ešte nenašli cestu k pravidelnému pohybu. Väčšie percento zapojených respondentov nechce deliť deti na „amatérov“ a tých, ktorí športujú v kluboch.

Rôznorodé odpovede sme zaznamenali v otvorenej otázke na tému organizovať niektoré súťaže len na okresnej úrovni, bez postupu do vyšších – postupových kôl. Nie všetky športy treba uskutočňovať ako postupové a práve mnohé iné, o ktoré v rôznych okresoch je rôzny záujem, by mohli byť súťažami len na úrovni okresnej – masovej – voľno-výberovej. Preto je potrebné ponechať okresom voľnosť výberu. V inovácii školských športových súťaží bude kľúčovou úlohou zostavovanie nového Kalendára ŠŠS. Jeho základ musí tvoriť dobrý výber športov a odporúčania pre organizáciu ďalšej činnosti na školách. Návrhy k vyradeniu i zaradeniu športov sa líšia, je ich veľa a sú rôznorodé. Zaujímavý názor bol zaradiť novú súťaž Viacboj všestrannosti, ale aj rozšíriť súťaže mladších žiakov.

Rôznorodé názory prevládajú aj v otázke športových škôl. Zaradiť – nezaradiť, len ťažko dostávame jednoznačnú odpoveď. Bude potrebné hľadať kompromis. Možno práve tým kompromisom môže byť tretí názor, udeľovať pri určitých súťažiach týmto školám „zelenú kartu“ a tak predchádzať demotivácii žiakov. Urobiť úplne samostatnú súťaž pre športové školy nedáva zmysel v súčasnej situácii, keď je na Slovensku 18 (prehľad v školskom roku 2020-21) športových škôl. Jednoznačne sú to školy a chodia do nich žiaci takí istí ako na všetky ostatné školy. Jasnejší výsledok v názorovej jednotnosti priniesla odpoveď na otázku voľby termínu narodenia žiakov v ŠŠS. Prax nám ukazuje, že síce stále máme síce veľa tých , ktorí by preferovali dátum 1.9.xxxx, ale aj výsledok dotazník nám ukazuje, že rozhodnutie zmeny bolo správne a fungovanie školských športových súťaží s dátumom 1.1.xxxx vyhovuje viac. Samozrejme tu vznikla téma na diskusiu, či v mladších kategóriách (I. stupeň), predsa len sa nevrátiť k termínu 1.9.xxx.

V závere dotazníka, kde posledná otázka bola otvorená k názorom, námetom a postrehom nám potvrdila fakty, ktoré už dlhodobo sledujeme a upozorňujeme na ne – poddimenzované financovanie, nedostatočne kvalifikovaní rozhodcovia, problémy so športoviskami, ale aj neplnenie si povinností škôl, čo sa týka zasielania prihlášok a hlavne odhlasovanie zo súťaží.

S dosiahnutými výsledkami možno ďalej pracovať, vychádzať z nich pri tvorbe nových materiálov, zapracovať ich pri nových koncepciách, hlavne pri tvorbe nového Kalendára školských športových súťaží. Ponúkajú nám široký pohľad na školské športové súťaže, na ich inováciu, ale potvrdenie, že spôsob, akým prebiehajú súťaže je dobrý a s modernými, novými prvkami ho môžeme posunúť ďalej.

**Konkrétne odporúčania**

Na základe získaných výsledkov môžeme uviesť niektoré odporúčania pre ovplyvňovanie ďalšieho smerovania školského športu a tvorbu nových koncepčných materiálov, ich obsahu k dosahovaniu stanovených cieľov. Je dôležité zohľadniť získané odpovede (hlavne tie jednoznačné) do prípravy nového Organizačného poriadku - Kalendára školských športových súťaží. Zodpovedne sa venovať názorom a návrhom, ktoré priniesli odpovede a môžu posunúť a zatraktívniť školský šport a súťaže. Treba však k novým zmenám pristupovať veľmi rozvážne a racionálne. Uvažovať nad zavedením inovácií spôsobom pilotného projektu a tak overiť pripravené zmeny v praxi. Overenie v praxi prinesie pozitívne vychytanie chybičiek a dosiahnutie úspešnosti zmien, ktoré sa následne budú môcť implementovať naplno napríklad otázka dlhodobých líg, či zaradenie i vyradenie niektorých športov, v zmysle myšlienky „zachovať osvedčené tradície a hodnoty a otvoriť sa zmenám“.

**Odporúčame:**

* udržiavať dostatočne širokú ponuku športov, z ktorých si jednotlivé školy môžu vybrať a do ktorých sa môžu prihlásiť. Trvať na dôležitosti zachovania čo najmasovejšieho zapájania detí do pohybových aktivít a k tomu je široká ponuka dôležitá
* vyskúšať myšlienku zaradiť športové školy až do okresných finálových kôl v súťažiach podľa športov, na ktoré sa školy zameriavajú a predísť tak demotivácii súťažiacich
* nerozdeľovať žiakov na „amatérov“ a „profesionálov“. Je potrebné v prvom rade všetkých vnímať ako žiakov školy a využívať aktívnejších športovcov ako motivačný faktor pre ostatných
* netreba uvažovať o zmene frekvencie uskutočňovať ŠŠS každý školský rok, nastavený systém je overený praxou , tak ako ročník narodenia pre súťaže od 1.1.xxxx
* zaradiť do súťaží kategóriu mladších žiakov – v najbližšom období v atletike a cezpoľnom behu
* zachovať postupový systém ŠŠS – okres – kraj – Slovensko
* riešiť navýšenie finančného zabezpečenia súťaží od najnižších kôl
* ZARADIŤ do kalendára ŠŠS v širšom merítku kategóriu mladších žiakov v športoch: florbal najml. žiakov a žiačok, minibasketbal najml. žiakov - koedukové družstvo, atletiku a cezpoľný beh najml. žiakov a žiačok
* VYRADIŤ niektoré športy z kalendára ŠŠS pre vyváženosť súťaží (požadujú to aj respondenti). Výber pripraviť pri tvorbe nového kalendára súťaží

**Môžeme odporučiť, aby sa všetky kompetencie v oblasti školského športu zadefinovali a ponechali organizácii, ktorá je Národnou športovou organizáciou pre školský šport, je členom medzinárodnej organizácie školského športu – ISF, členom Slovenského olympijského a športového výboru a vznikla pre školský šport a už 30 rokov pracuje a napĺňa ciele, ktoré smerujú k rozvoju školského športu na Slovensku. Tvorí jeho jadro školské športové súťaže, až po obal – vzdelávania pedagógov, vedomostné činnosti, motivačné prvky, metodika, propagácia, reprezentácia školského športu navonok a spolupráca s ďalšími subjektmi. Slovenská asociácia športu na školách vytvorila Kalendár ŠŠS a dokáže byť jeho garantom.**